NORAKSTS

|  |  |
| --- | --- |
| 28.07.2022. | Nr.10/10 |

**JELGAVAS DOMES 2004. GADA 18. MARTA LĒMUMA NR.3/5 „PAR**

**SAISTOŠO NOTEIKUMU NR.68 “DETĀLPLĀNOJUMS TERITORIJAI STAĻĢENES IELĀ 3” APSTIPRINĀŠANU” ATZĪŠANA PAR SPĒKU ZAUDĒJUŠU UN SAISTOŠO NOTEIKUMU IZDOŠANA**

(ziņo: I.Āboliņa)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas dome 2004. gada 18. martā pieņēma lēmumu Nr.3/5 “Par saistošo noteikumu “Detālplānojums teritorijas Staļģenes ielā 3” apstiprināšanu” (turpmāk – Detālplānojums). Detālplānojumā tika paredzēts zemes gabalu sadalīt 27 zemes vienībās, kur plānota atļautā izmantošana – savrupmāju apbūve un 1 zemes vienības atļautā izmantošana - satiksmes infrastruktūras apbūve. Detālplānojuma izstrādes ierosinātājs un finansētājs bija tā brīža zemes gabala Staļģenes ielā 3, Jelgavā īpašnieks.

Saskaņā ar Zemgales rajona tiesas Jelgavas pilsētas zemesgrāmatu informāciju 2004. gada 6. aprīlī ir mainījies zemes gabala Staļģenes ielā 3, Jelgavā īpašnieks (pamats: 2004. gada 30. marta dāvinājuma līgums).

2022. gada 15. jūnijā saņemts zemes gabala Staļģenes ielā 3, Jelgavā īpašnieka iesniegums ar lūgumu atcelt detālplānojumu zemes gabalam Staļģenes ielā 3,Jelgavā, jo Detālplānojums ir īstenots.

 Saskaņā ar likuma “Par pašvaldībām” 41.panta pirmās daļas 1.punktu, Teritorijas attīstības plānošanas likuma 12.panta trešo daļu, 29.pantu un zemes gabala Staļģenes ielā 3, Jelgavā īpašnieka 2022. gada 15. jūnija iesniegumu par Detālplānojuma atcelšanu,

**JELGAVAS VALSTSPILSĒTAS DOME NOLEMJ:**

1. Atzīt par spēku zaudējušu Jelgavas domes 2004. gada 18. marta lēmumu Nr.3/5 “Par Jelgavas domes saistošo noteikumu Nr.68 “Teritorijas Staļģenes ielā 3 detālplānojums” apstiprināšanu”.

2. Izdot Jelgavas valstspilsētas pašvaldības 2022. gada 28. jūlija saistošos noteikumus Nr.22-24 “Jelgavas domes 2004. gada 18.marta saistošo noteikumu Nr.68 “Teritorijas Staļģenes ielā 3 detālplānojums” atzīšana par spēku zaudējušiem” (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. jūlijā